b'\n_START_ARTICLE_\nKurt Student\n_START_SECTION_\n\xc5\xbdivljenjepis\n_START_PARAGRAPH_\n3. marca 1910 je vstopil v oboro\xc5\xbeene sile in bil dodeljen 1. lovskemu bataljonu\xc2\xa0\xc2\xbbYorck von Wartenburg\xc2\xab, kjer je ostal do 1. avgusta 1914. Od 1. maja 1910 do 1. marca 1911 je bil na Vojni \xc5\xa1oli Gdansk, nato pa \xc5\xa1e od 1. avgusta 1913 do 31. januarja 1914 na Voja\xc5\xa1ki letalski \xc5\xa1oli v Berlin-Johannisthalu, kjer je 8. avgusta 1913 prejel pilotsko licenco. 1. februarja 1914 je bil dodeljen Letalni postaji Posen, potem pa k 2. letalskemu bataljonu, kjer je ostal do 31. marca 1914. 2. junija 1914 pa je postal stalni pilot pri 2. letalskem bataljonu; tu je ostal do 1. avgusta, ko je bil preme\xc5\xa1\xc4\x8den k 17. poljskemu letalskemu bataljonu._NEWLINE_Od 10. februarja 1916 do 16. maja istega leta je slu\xc5\xbeil v 19. bojni eskadrilji 4. bojnega polka Vrhovnega poveljstva kopenske vojske. 17. maja 1916 je dobil svojo prvo poveljni\xc5\xa1ko mesto, ko je bil postavljen za poveljnika Fokker eskadrilje 3. vi\xc5\xa1jega poveljstva kopenske vojske. Od 7. oktobra do 15. oktobra 1916 je bil spet pilot v 9. lovski eskadrilji, nakar je bil 16. oktobra postavljen za poveljnika te eskadrilje. 2. maja 1917 je bil v letalskem boju ranjen in poslan v bolni\xc5\xa1nico. Po okrevanju se je 12. julija istega leta vrnil v aktivno sestavo in prevzel poveljstvo lovske skupine 3. armade. 25. februarja 1918 je bil dodeljen 3. letalskem nadomestnemu bataljonu, katerega vodja poletov je postal 2. marca 1918. Med prvo svetovno vojno je imel priznanih 6 zra\xc4\x8dnih zmag in eno nepotrjeno._NEWLINE_Od 14. avgusta 1918 do 30. septembra 1919 je postal vodja Oddelka za eksperimente in znanost Adlershost pri Poveljstvu za letalstvo. 1. oktobra 1919 je bil prestavljen v Procesno pisarno In\xc5\xa1pekcije za letalske enote, kjer je ostal do 31. marca 1920, ko je postal svetovalec za letalsko tehnologijo pri In\xc5\xa1pekciji za oro\xc5\xbeje in opremo Vojnega ministrstva. Od 1. oktobra do 30. oktobra 1921 je bil preme\xc5\xa1\xc4\x8den k Poveljniku vadbi\xc5\xa1\xc4\x8da Arys in isto\xc4\x8dasno dodeljen Voja\xc5\xa1ki mirovni komisiji. 30. oktobra je bil udele\xc5\xbeen v nesre\xc4\x8di s jadralnim letalom, nakar je \xc5\xa1e zbolel. Po okrevanju je bil dodeljen In\xc5\xa1pekciji za oro\xc5\xbeje in opremo Vojnega ministrstva, kjer je ostal do 30. novembra 1922, ko je postal svetovalec in vodja skupine Letalska tehnologija pri In\xc5\xa1pekciji za oro\xc5\xbeje in opremo Vojnega ministrstva. 1. novembra 1928 je bil prestavljen v \xc5\xa1tab trena\xc5\xbenega bataljona 2. pehotnega polka, nato pa je bil 1. decembra istega leta dodeljen 10. \xc4\x8deti istega polka. 1. januarja 1929 je postal \xc4\x8detni poveljnik v 2. pehotnem polku. Od 1. februarja 1931 do 31. januarja 1933 je bil poveljnik I. bataljona 3. pehotnega polka; v tem \xc4\x8dasu je opravil tudi dva posebna letalska treninga v W\xc3\xbcrzburgu (od 19. maja do 6. oktobra 1931 ter od 13. novembra do 27. novembra 1932)._NEWLINE_1. februarja 1933 je bil dodeljen Poveljniku Berlina, nakar je bil 1. septembra istega leta preme\xc5\xa1\xc4\x8den k Luftwaffe kot \xc4\x8dastnik za posebne naloge pri Dr\xc5\xbeavnem letalskem ministrstvu. Od 1. oktober 1933 do 31. julija 1935 je bil poveljnik Tehni\xc4\x8dni \xc5\xa1ol Luftwaffe v J\xc3\xbcterbogu, nato pa je 1. avgusta 1935 postal poveljnik Letalskega testnega ozemlja in poveljnik Letalske baze Rechlin. V tem obdobju je bil od 8. septembra do 17. septembra tudi poveljnik 3. letalskega polka, ki je nastopil na dnevu NSDAP v N\xc3\xbcrnbergu. 1. oktobra 1936 je postal poveljnik Letalsko-oboro\xc5\xbeitvenih \xc5\xa1ol in na\xc4\x8delnik \xc5\xa1taba Poveljstva letalskih \xc5\xa1ol; ti dve dol\xc5\xbenosti je opravljal do 1. marca 1937, ko je postal In\xc5\xa1pektor letalskih \xc5\xa1ol. Od 1. oktobra 1937 do 31. marca 1938 je bil Poveljnik 4. vi\xc5\xa1jega letalskega obmo\xc4\x8dja. 1. aprila 1938 je postal poveljnik 3. letalske divizije._NEWLINE_4. julija 1938 se je za\xc4\x8dela njegova zelo uspe\xc5\xa1na kariera pri padalskih enotah, saj je tega dne postal Poveljnik padalcev in zra\xc4\x8dnopristajalnih enot. Tako je 1. septembra 1938 postal poveljnik 7. letalske divizije; od 1. februarja 1939 do 31. maja 1941 je bil isto\xc4\x8dasno \xc5\xa1e In\xc5\xa1pektor za padalske in zra\xc4\x8dnopristajalne enote. Divizija je pod njegovim poveljstvom zavzela belgijsko trdnjavo Eben-Emael in Rotterdam; tam je bil 14. maja 1940 hudo ranjen in poslan v bolni\xc5\xa1nico. 1. januarja 1941 je postal poveljnik XI. zra\xc4\x8dnopristajalnega korpusa, ki mu je poveljeval do 31. maja 1941; v tem \xc4\x8dasu je vodil padalsko-zra\xc4\x8dnopristajalni del operacije Merkur, ki je dosegla svoj cilj (zavzetje Krete), a za ceno visokih \xc5\xbertev med napadalci._NEWLINE_1. junija 1941 je postal Poveljujo\xc4\x8di general vseh padalskih formacij. V tem \xc4\x8dasu je tudi zasnoval operacijo Hrast, katere cilj je bil osvoboditev Benita Mussolinija; v tej akciji so sodelovali tudi pripadniki Waffen-SS pod poveljstvo Otta Skorzenyja. To dol\xc5\xbenost je opravljal do 1. marca 1944, ko je postal vrhovni poveljnik 1. padalske armade. 27. oktobra 1944 je postal poveljnik Armadne skupine Student, tako da je isto\xc4\x8dasno poveljeval dvem formacijam. Od 7. novembra 1944 do 25. januarja 1945 je bil poveljnik Armadne skupine H, ki se je borila proti napredujo\xc4\x8dim zahodnim zaveznikom. Nato je prevzel dol\xc5\xbenost Vrhovnega \xc5\xa1efa padalcev, katero je opravljal do konca vojne. Od 28. januarja do 30. marca 1945 je dodeljen \xc4\x8dastni\xc5\xa1ki rezervi OKL, nato pa je 31. marca ponovno postal poveljnik Armadne skupine Student ter 10. aprila 1945 poveljnik 1. padalske armade. 29. aprila 1945 je bil dodeljen poveljstvu Armadne skupine Vistula, ki pa nikoli ni postalo operativno. V britanskem vojnem ujetni\xc5\xa1tvu je bil od 8. maja 1945 do leta 1948._NEWLINE_Britanci so leta 1946 spro\xc5\xbeili proti njemu sodni proces ter ga obto\xc5\xbeili vojnih zlo\xc4\x8dinov ter kr\xc5\xa1itev vojnega prava, ki so se zgodili v \xc4\x8dasu napada na Kreto. Spoznali so ga krivega le za kr\xc5\xa1itve vojnega prava (npr. prisilno delo ujetih vojakov na otoku), ga obsodili na 5 let zapora, toda kazen ni bila potrjena ter tako tudi nikoli izvr\xc5\xa1ena.'